ai4bharat/Pralekha huggingface dataset:
രാസവസ്തു, രാസവളം മന്ത്രാലയം
രാജ്യത്ത് ഒരു വളത്തിനും ക്ഷാമമില്ല
രാജ്യത്ത് ഇന്ന് ഒരു വളത്തിനും ക്ഷാമമില്ലെന്നും, വില്പ്പനയെക്കാള് ലഭ്യതയുണ്ടെന്നും കേന്ദ്ര ആസൂത്രണ , രാസവസ്തു, വളം സഹമന്ത്രി ശ്രീ. റാവു ഇന്ദര്ജിത്ത് സിംഗ് ലോകസഭയില് അറിയിച്ചു. വ്യാപാരം, വില, ഗുണനിലവാരം വിതരണം എന്നിവ നിയന്ത്രിക്കുന്നതിന് വളങ്ങളെ 1955 ലെ അവശ്യവസ്തുക്കള് നിയമത്തിന് കീഴില് ഉള്പ്പെടുത്തിയിട്ടുണ്ടെന്ന് അദ്ദേഹം രേഖാമൂലം നല്കിയ മറുപടിയില് അറിയിച്ചു. അയല് രാജ്യങ്ങളില് നിന്ന് വളം കള്ളക്കടത്ത് തടയുന്നതിനും നടപടികള് കൈക്കൊണ്ടിട്ടുണ്ട്. ഇത് സംബന്ധിച്ച പരിശോധനകള് നടത്താന് സംസ്ഥാനങ്ങള്ക്കും അധികാരം നല്കിയിട്ടുണ്ടെന്ന് കേന്ദ്ര മന്ത്രി അറിയിച്ചു.
പ്രതിവര്ഷം 50,000 ലിറ്റര് വരെ ശേഷിയുള്ള ജൈവവള നിര്മ്മാണ യൂണിറ്റുകള് സ്ഥാപിക്കുന്നതിന് കേന്ദ്ര ഗവണ്മെന്റ് സംസ്ഥാനങ്ങള്ക്ക് സഹായം നല്കുമെന്ന് ശ്രീ. റാവി ഇന്ദര്ജിത്ത് സിംഗ് അറിയിച്ചു. യൂണിറ്റ് ഒന്നിന് പരമാവധി 1.60 കോടി രൂപ വരെ സാമ്പത്തിക സഹായം നല്കും. കര്ഷകര്, വ്യക്തികള്, സ്വകാര്യ ഏജന്സികള് എന്നിവര്ക്ക് മൊത്തം അടങ്കലിന്റെ 25 ശതമാനമോ 40 ലക്ഷം രൂപയോ ഏതാണോ കുറവ് അത് നബാഡിന്റെ മൂലധന നിക്ഷേപ സബ്സിഡി പദ്ധതിക്ക് കീഴില് സഹായമായി നല്കും.
(ND MRD – 608
പ്രധാനമന്ത്രിയുടെ ഓഫീസ്
പ്രധാനമന്ത്രിയും അബുദാബിയിലെ കിരീടവകാശിയായ രാജകുമാരനും ടെലിഫോണില് സംസാരിച്ചു
അബുദാബിയിലെ കിരീടാവകാശിയായ രാജകുമാരന് ബഹുമാനപ്പെട്ട ഷെയ്ഖ് മുഹമ്മദ് ബിന് സായിദ് അല് നഹ്യാനുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംസാരിച്ചു.
കോവിഡ്-19 സംബന്ധിച്ച വീക്ഷണങ്ങളും അതതു രാജ്യങ്ങളിലെ സ്ഥിതിയും ഗവണ്മെന്റുകള് കൈക്കൊണ്ട നടപടികളും ഇരുനേതാക്കളും വിശദീകരിച്ചു. അടുത്ത ഏതാനും ആഴ്ചകള് വൈറസ് പടരുന്നതിനെ നിയന്ത്രിക്കുന്നതില് നിര്ണായകമാണെന്നു പരസ്പരം സമ്മതിച്ച നേതാക്കള്, ഇക്കാര്യത്തില് എല്ലാ രാജ്യങ്ങളുടെയും സംഘടിതവും ഏകോപിതവുമായ പ്രവര്ത്തനം അനിവാര്യമാണെന്നു ചൂണ്ടിക്കാട്ടി. ഈ സാഹചര്യത്തില്, മഹാവ്യാധിയെ കുറിച്ചു ചര്ച്ച ചെയ്യാന് ജി20 നേതാക്കളുടെ വിര്ച്വല് ഉച്ചകോടി വിളിച്ചുചേര്ത്തതിനെ ഇരുവരും അഭിനന്ദിച്ചു.
ഉഭയകക്ഷിബന്ധത്തിന്റെ കരുത്തിനു തങ്ങള് കല്പിക്കുന്ന പ്രാധാന്യത്തിന് ഇരുവരും ഊന്നല് നല്കി. നിലവിലുള്ള സാഹചര്യത്തില് ചരക്കുനീക്കത്തിനു പ്രാധാന്യം നല്കിക്കൊണ്ട് ഉദ്യോഗസ്ഥ തലത്തിലുള്ള നിത്യേനയുള്ള ചര്ച്ചകള് തുടരാന് അവര് തീരുമാനിച്ചു.
യു.എ.ഇയില് കഴിയുകയും അവിടത്തെ സമ്പദ്വ്യവസ്ഥയ്ക്കു സംഭാവനകള് അര്പ്പിക്കുകയും ചെയ്യുന്ന 20 ലക്ഷത്തിലേറെ ഇന്ത്യക്കാരുടെ ക്ഷേമം ഉറപ്പുവരുത്തുമെന്നു പ്രധാനമന്ത്രിക്കു ബഹുമാനപ്പെട്ട കിരീടാവകാശിയായ രാജകുമാരന് ഉറപ്പുനല്കി. ഇന്ത്യക്കാരുടെ ആരോഗ്യം ഉറപ്പുവരുത്തുന്നതില് വ്യക്തിപരമായി താല്പര്യമെടുക്കുമെന്ന കിരീടാവകാശിയായ രാജകുമാരന്റെ നിലപാടിനു പ്രധാനമന്ത്രി നന്ദി അറിയിച്ചു.
കിരീടാവകാശിയായ രാജകുമാരനും രാജകുടുംബത്തിനാകെയും എമിറേറ്റ്സിലെ പൗരന്മാര്ക്കും പ്രധാനമന്ത്രി ക്ഷേമാശംസകള് നേര്ന്നു. കിരീടാവകാശിയായ രാജകുമാരന് തിരിച്ചും ആശംസകള് നേര്ന്നു.
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്തെ കോവിഡ്-19 പരിശോധ സൗകര്യങ്ങള് ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് മാത്രം രണ്ട് ലക്ഷത്തിലധികം സാംപിളുകള് പരിശോധിക്കാനായി. ഇത് ഇന്നേ വരെയുള്ള ഏറ്റവും ഉയര്ന്ന പരിശോധന നിരക്കാണ്.
ഇന്നലത്തെ 2,15,195 സാംപിളുകള് അടക്കം നാളിതു വരെ പരിശോധിക്കപ്പെട്ടത് 73,52,911 സാംപിളുകള്. 1,71,587 സാംപിളുകള് ഗവണ്മെന്റ് ലാബുകളിലും 43,608 സാംപിളുകള് സ്വകാര്യ ലാബുകളിലുമാണ് ഇന്നലെ പരിശോധിക്കപ്പെട്ടത്. സ്വകാര്യ ലാബുകളും ഒരു ദിവസത്തെ ഏറ്റവും കൂടിയ പരിശോധന ശേഷി കൈവരിച്ചു.
730 ഗവണ്മെന്റ് ലാബുകളും 270 സ്വകാര്യ ലാബുകളും അടക്കം 1000 ലാബുകളാണ് രാജ്യത്തിന്ന് കോവിഡ്-19 പരിശോധനയ്ക്കായി പ്രവര്ത്തിക്കുന്നത്.
കോവിഡ് രോഗമുക്തി നേടുന്നവരുടെ എണ്ണവും ഓരോ ദിവസവും വര്ദ്ധിക്കുന്നുണ്ട്. കഴിഞ്ഞ 24 മണിക്കൂറിനുള്ളില് 10,495 പേര്ക്കു രോഗം ഭേദമായി. ഇതുവരെ 2,58,684 പേരാണ് രാജ്യത്ത് കോവിഡ്-19 രോഗമുക്തി നേടിയത്. രോഗമുക്തി നിരക്ക് 56.71 ശതമാനമായി. നിലവില് 1,83,022 പേരാണ് രാജ്യത്ത് ചികിത്സയിലുള്ളത്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക്, https://www.mohfw.gov.in അല്ലെങ്കില് @MoHFW_INDIA സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]inഎന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഉഗാദി ആശംസകൾ
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ഉഗാദി ആശംസകൾ നേർന്നു.
"പ്രത്യാശയും, പുതു തുടക്കങ്ങളുമായി ബന്ധപ്പെട്ടതാണ് ഈ ഉത്സവം. ഉഗാദി ഏവരുടേയും ജീവിതത്തിൽ യഥേഷ്ടം
സമൃദ്ധിയും സന്തോഷവും കൊണ്ടുവരട്ടെ " പ്രധാനമന്ത്രി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി: നവംബർ 16, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 112.97 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 1,30,793 പേർ; 525 ദിവസത്തെ ഏറ്റവും കുറഞ്ഞ കണക്ക്
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.38%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.27%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 11,971 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,38,61,756 ആയി
കഴിഞ്ഞ 24 മണിക്കൂറിൽ 8,865 പുതിയ കേസുകൾ; 287 ദിവസത്തെ ഏറ്റവും കുറഞ്ഞ കണക്ക്
പ്രതിദിന രോഗസ്ഥിരീകരണ നിരക്ക് 0.80 ശതമാനമാണ്; കഴിഞ്ഞ 43 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 53 ദിവസമായി 2% ത്തിൽ താഴെ
ആകെ നടത്തിയത് 62.57 കോടി പരിശോധനകൾ
വിദ്യാഭ്യാസ മന്ത്രാലയം
ഭാഷാ സർട്ടിഫിക്കറ്റ് സെൽഫി കാമ്പയിൻ വിദ്യാഭ്യാസ മന്ത്രാലയം ആരംഭിച്ചു
ന്യൂ ഡൽഹി :25 ,ഫെബ്രുവരി , 2022
ഇന്ത്യയുടെ സാംസ്കാരിക, ബഹുഭാഷാവൈവിധ്യം പ്രോത്സാഹിപ്പിക്കുന്നതിനും ഏകഭാരത് ശ്രേഷ്ഠ ഭാരത്തിന്റെ അന്തഃസത്ത വളർത്തുന്നതിനുമായി വിദ്യാഭ്യാസ മന്ത്രാലയം ‘ഭാഷാ സർട്ടിഫിക്കറ്റ് സെൽഫി കാമ്പെയ്ൻ ആരംഭിച്ചു. വിദ്യാഭ്യാസ മന്ത്രാലയവും MyGov India യും ചേർന്ന് വികസിപ്പിച്ച ഭാഷാ സംഗമം മൊബൈൽ ആപ്പ് പ്രോത്സാഹിപ്പിക്കാനാണ് ഭാഷാ സർട്ടിഫിക്കറ്റ് സെൽഫി സംരംഭം ലക്ഷ്യമിടുന്നത്. ഈ ആപ്പ് ഉപയോഗിച്ച്, ഷെഡ്യൂൾ ചെയ്ത 22 ഇന്ത്യൻ ഭാഷകളിലെ ദൈനംദിന ഉപയോഗത്തിനുള്ള 100+ വാക്കുകൾ ആർക്കും പഠിക്കാനാകും.ഏക് ഭാരത് ശ്രേഷ്ഠ ഭാരതിന്റെ ആഭിമുഖ്യത്തിലുള്ള ഈ സംരംഭം ഇന്ത്യൻ ഭാഷകളിൽ ആളുകൾക്ക് അടിസ്ഥാന സംഭാഷണ വൈദഗ്ദ്ധ്യം നേടുന്നുവെന്ന് ഉറപ്പാക്കാൻ ലക്ഷ്യമിടുന്നു. , 75 ലക്ഷം ആളുകൾക്ക് അടിസ്ഥാന സംഭാഷണ വൈദഗ്ദ്ധ്യം ലഭ്യമാക്കുക എന്ന ലക്ഷ്യമാണ് ആപ്പിലൂടെ സജ്ജീകരിച്ചിരിക്കുന്നത്. #BhashaCertificateSelfie.എന്ന ഹാഷ്ടാഗ് ഉപയോഗിച്ച് സോഷ്യൽ മീഡിയ അക്കൗണ്ടുകളിൽ നിന്ന് സർട്ടിഫിക്കറ്റിനൊപ്പം സെൽഫി അപ്ലോഡ് ചെയ്യാൻ ആളുകളെ ഈ സംരംഭം പ്രോത്സാഹിപ്പിക്കുന്നു .
വിദ്യാഭ്യാസ മന്ത്രാലയം അംഗീകരിച്ച,സർട്ടിഫിക്കറ്റ് നേടുവാൻ ഉപയോക്താവ് Android, iOS പതിപ്പുകളിൽ ലഭ്യമായ മൊബൈൽ ആപ്പ് ഡൗൺലോഡ് ചെയ്ത് , ഷെഡ്യൂൾ ചെയ്ത 22 ഇന്ത്യൻ ഭാഷകളിൽ നിന്ന് ഏതെങ്കിലും ഭാഷ തിരഞ്ഞെടുത്ത് പല തലത്തിൽ ക്രമീകരിച്ചിരിക്കുന്ന ടെസ്റ്റുകൾ പൂർത്തിയാക്കേണ്ടതുണ്ട് .
(ആൻഡ്രോയിഡ് ലിങ്ക്:
https://play.google.com/store/apps/details?id=com.multibhashi.mygov.mygov_appiOS
ലിങ്ക്: https://apps.apple.com/in/app/bhasha-sangam/id1580432719
ധനകാര്യ മന്ത്രാലയം
ഇന്ത്യയുടെറേറ്റിംഗ്മൂഡീസ്താഴ്ത്തിയതിനുള്ള ധനമന്ത്രാലയത്തിന്റെ പ്രതികരണം
അന്തര്ദ്ദേശീയറേറ്റിംഗ് ഏജന്സിയായ മൂഡീസ് ഇന്വെസ്റ്റേഴ്സ് സര്വ്വീസ്ഇന്ത്യയുടെറേറ്റിംഗ്സ്ഥിരതയുള്ളതില് നിന്ന് നെഗറ്റീവിലേക്ക്കുറച്ചു.
അതേസമയം, ലോകത്തില്ഏറ്റവുംവളര്ച്ചയുള്ള സമ്പദ്ഘടനകളില്ഒന്നാണ്ഇന്ത്യയെന്ന്കേന്ദ്ര ധനമന്ത്രാലയം പ്രതികരിച്ചു. 2019-ല് ഇന്ത്യന് സമ്പദ്ഘടന 6.1 ശതമാനം വളര്ച്ച കൈവരിക്കുമെന്നും 2020-ല് ഇത്ഏഴ്ശതമാനമാകുമെന്നുംഅന്താരാഷ്ട്ര നാണയനിധി പ്രവചിച്ചിരുന്നു.രാജ്യത്തെ സമ്പദ്ഘടനയെ ശക്തിപ്പെടുത്താന് ഗവണ്മെന്റ് കൈക്കൊണ്ട നിരവധി ഉത്തേജക നടപടികള്മൂലധന ഒഴുക്കും നിക്ഷേപവും വര്ദ്ധിപ്പിക്കുമെന്നും മന്ത്രാലയംചൂണ്ടിക്കാട്ടി.
(ND
മന്ത്രിസഭ
കാലാവസ്ഥാ വ്യതിയാനം സംബന്ധിച്ച യു.എന് സമ്മേളനത്തില് ഇന്ത്യയുടെ നിലപാടിന് മന്ത്രിസഭയുടെ അംഗീകാരം
സ്പെയിനിലെ മാഡ്രിഡില് അടുത്ത മാസം രണ്ട് മുതല് പതിമൂന്ന് വരെ നടക്കുന്ന കാലാവസ്ഥാ വ്യതിയാനം സംബന്ധിച്ച 25-ാമത് ഐക്യരാഷ്ട്ര സമ്മേളനത്തില് ഇന്ത്യ കൈക്കൊള്ളേണ്ട നിലപാടിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന വകുപ്പ് മന്ത്രി ശ്രീ. പ്രകാശ് ജാവ്ദേക്കര് ഇന്ത്യന് പ്രതിനിധി സംഘത്തിന് നേതൃത്വം നല്കും. ക്യോട്ടോ ഉടമ്പടി പ്രകാരം 2020-ന് മുമ്പുള്ള കാലഘട്ടത്തില് നിന്ന് 2020 ന് ശേഷമുള്ള കാലഘട്ടത്തിലേക്ക് നീങ്ങാന് രാജ്യങ്ങള് തയ്യാറെടുക്കുന്ന വേളയില് ചേരുന്ന,പാരീസ് കരാറിന് കീഴിലെ ബന്ധപ്പെട്ട കക്ഷികളുടെ സുപ്രധാന സമ്മേളനമായ, സി.ഇ.ഒ.പി 25 വളരെ പ്രധാനപ്പെട്ട ഒന്നാണ്. കാലാവസ്ഥാ വ്യതിയാനം സംബന്ധിച്ച ഐക്യരാഷ്ട്ര ചട്ടക്കൂട് കണ്വെന്ഷന്റെയും, പാരീസ് ഉടമ്പടിയുടെയും വ്യവസ്ഥകളാ യിരിക്കും ഇന്ത്യയുടെ സമീപനത്തെ നയിക്കുക.
കാലാവസ്ഥാ വ്യതിയാനത്തിലെ ഇന്ത്യയുടെ നേതൃത്വം വളരെ പ്രകടവും, ലോകമൊട്ടാകെ അംഗീകരിക്കപ്പെട്ടതുമാണ്. പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് കാലാവസ്ഥാ വ്യതിയാനവുമായി ബന്ധപ്പെട്ട ആശങ്കകള് പരിഹരിക്കുന്നതിന് കേന്ദ്ര ഗവണ്മെന്റ് ഒട്ടേറെ ഉദ്യമങ്ങള് കൈക്കൊണ്ടുവരികയാണ്. ഇക്കാര്യത്തില് ഇന്ത്യയുടെ പ്രതിബദ്ധത വ്യക്തമാക്കുന്നവയാണ് ഇവ.
ഐക്യരാഷ്ട്ര സെക്രട്ടറി ജനറല് അടുത്തിടെ വിളിച്ചുകൂട്ടിയ ക്ലൈമറ്റ് ആക്ഷന് ഉച്ചകോടിയില് പുനരുപയോഗ ഊര്ജ്ജോല്പാദന ലക്ഷ്യം 450 ജിഗാവാട്ടായി വര്ദ്ധിപ്പിക്കാനുള്ള ഇന്ത്യയുടെ പദ്ധതി പ്രധാനമന്ത്രി പ്രഖ്യാപിച്ചിരുന്നു. തുല്യതയുടെ അടിസ്ഥാനത്തില് എല്ലാവരും ഉത്തരവാദിത്തപൂര്ണ്ണമായ പ്രവര്ത്തനം നടത്താന് അദ്ദേഹം ആഹ്വാനവും ചെയ്തിരുന്നു. അന്താരാഷ്ട്ര സൗരസഖ്യത്തിലൂടെ സൗരോര്ജ്ജ ഉല്പ്പാദനം വര്ദ്ധിപ്പിക്കുന്നതില് ഇന്ത്യ ലോകത്തിന് തന്നെ നേതൃത്വം നല്കി വരികയാണ്.
കാലാവസ്ഥാ വ്യതിയാനത്തെ ചെറുക്കുന്നതിന് അന്താരാഷ്ട്ര സൗരസഖ്യത്തിന് പുറമെ ഇന്ത്യ രണ്ട് ഉദ്യമങ്ങള്ക്ക് കൂടി തുടക്കം കുറിച്ചിട്ടുണ്ട്. ദുരന്ത പ്രതിരോധ അടിസ്ഥാന സൗകര്യമാണ് ഇവയിലൊന്ന്. കാലാവസ്ഥാ ദുരന്തങ്ങള് ഉണ്ടാകുമ്പോള് അവയെ പ്രതിരോധിക്കാന് കെല്പ്പുള്ള അടിസ്ഥാനസൗകര്യസൃഷ്ടിക്കായുള്ള സഖ്യമാണിത്. കാര്ബണ് വര്ദ്ധന കുറയ്ക്കുന്നതിനും, സാങ്കേതിക നവീനാശയങ്ങളുടെ മേഖലയില് സഹകരിക്കുന്നതിനുമായി വിവിധ രാജ്യങ്ങളിലെ ഗവണ്മെന്റുകള്ക്കും, സ്വകാര്യ മേഖലയ്ക്കും ഒരു വേദിയൊ രുക്കാന് ഇന്ത്യയും, സ്വീഡനും സംയുക്തമായി തുടങ്ങിയതാണ് 'ലീഡര്ഷിപ്പ് ഗ്രൂപ്പ് ഫോര് ഇന്ഡസ്ട്രി ട്രാന്സിഷന്'.
കാലാവസ്ഥാ വ്യതിയാനം ചെറുക്കുന്നതിനുള്ള സാമ്പത്തിക ബാധ്യതകള് നേരിടുന്നതിനുള്ള കര്മ്മ പരിപാടികള്ക്ക് വികസിത രാജ്യങ്ങള് മുന്കൈ എടുക്കണമെന്ന് ഇന്ത്യ ഊന്നിപ്പറഞ്ഞിട്ടുണ്ട്. 2020-ഓടെ പ്രതിവര്ഷം മൂന്ന് ബില്യണ് ഡോളര് സ്വരൂപിക്കാനും ക്രമേണ തങ്ങളുടെ സാമ്പത്തിക സഹായം വര്ദ്ധിപ്പിക്കാനുമുള്ള വാഗ്ദാനം അവര് നിറവേറ്റണമെന്നും ഇന്ത്യ ആവശ്യപ്പെട്ടിട്ടുണ്ട്. വികസിത രാഷ്ട്രങ്ങള് നല്കിയ ഉറപ്പുകള് പാലിക്കാത്തത് വഴി 2020-ന്ശേഷമുളള കാലയളവില് വികസ്വര രാഷ്ട്രങ്ങള്ക്ക് അധിക ബാധ്യത ഉണ്ടാകരുതെന്നും ഇന്ത്യ ആവശ്യപ്പെടും.
(മൊത്തത്തില് ക്രിയാത്മകമായ കാഴ്ചപ്പാടോടെ ചര്ച്ചകളില് പങ്കെടുക്കാനും, തങ്ങളുടെ ദീര്ഘകാല വികസന താല്പര്യങ്ങള് സംരക്ഷിക്കുന്നതിനായി പ്രവര്ത്തിക്കാനുമാണ് ഇന്ത്യ ഉറ്റുനോക്കുന്നത്.
ND-MRD
മന്ത്രിസഭ
ടൂറിസം രംഗത്തെ സഹകരണം ശക്തിപ്പെടുത്താന് ഇന്ത്യയും, പരാഗ്വെയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യയും, പരാഗ്വെയും തമ്മില് ടൂറിസം രംഗത്തെ സഹകരണം ശക്തിപ്പെടുത്താന് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. 2019 സെപ്റ്റംബര് 27 നാണ് ന്യൂഡല്ഹിയില് ധാരണാപത്രം ഒപ്പുവച്ചത്.
ധാരണാപത്രത്തിന്റെ പ്രധാന സവിശേഷതകളും, മുഖ്യ ലക്ഷ്യങ്ങളും :
1. ടൂറിസം രംഗത്തെ ഉഭയകക്ഷി സഹകരണം വിപുലപ്പെടുത്തല്
2. ടൂറിസവുമായി ബന്ധപ്പെട്ട വിവരങ്ങളും, ഡാറ്റകളും കൈമാറ്റം ചെയ്യല്
3. ടൂറിസം രംഗവുമായി ബന്ധപ്പെട്ട ഹോട്ടലുകാര്, ടൂര് ഓപ്പറേറ്റര്മാര്, എയര്ലൈനുകള് എന്നിവ തമ്മിലുള്ള സഹകരണം പ്രോത്സാഹിപ്പിക്കല്.
4. മനുഷ്യശേഷി വികസനത്തിലെ സഹകരണത്തിന് വിനിമയ പരിപാടികള് സംഘടിപ്പിക്കല്.
5. ടൂറിസം, ഹോസ്പിറ്റാലിറ്റി മേഖലകളില് നിക്ഷേപം വളര്ത്തല്
6. ഇരുഭാഗത്തേക്കുമുള്ള വിനോദ സഞ്ചാരം പരിപോഷിപ്പിക്കുന്നതിന് ടൂര് ഓപ്പറേറ്റര്മാര് / മാധ്യമ പ്രവര്ത്തകര്/ അഭിപ്രായ രൂപകര്ത്താക്കള് എന്നിവരുടെ പരസ്പര സന്ദര്ശനം.
7. പ്രചാരണം, വിപണനം, വികസനം, മാനേജ്മെന്റ് തുടങ്ങിയ മേഖലകളിലെ അനുഭവ സമ്പത്ത് കൈമാറല്.
8. ഇരു രാജ്യങ്ങളിലേയും യാത്രാമേളകള്, പ്രദര്ശനങ്ങള് മുതലായവയില് പങ്കുകൊള്ളല്.
9. സുരക്ഷിതവും, മാന്യവും സുസ്ഥിരവുമായ വിനോദസഞ്ചാരം പ്രോത്സാഹിപ്പിക്കല്.
പ്രയോജനങ്ങള് :
ഇന്ത്യയും, പരാഗ്വെയും തമ്മിലുള്ള ധാരണാപത്രം ടൂറിസം രംഗത്തെ സഹകരണം വര്ദ്ധിപ്പിക്കുന്നതിന് ഒരു വ്യവസ്ഥാപിത സംവിധാനം സൃഷ്ടിക്കാന് രണ്ടു രാജ്യങ്ങളെയും സഹായിക്കും. ഇതിനു പുറമെ, പാരഗ്വെയില് നിന്ന് ഇന്ത്യയിലേക്കുള്ള വിദേശ വിനോദ സഞ്ചാരികളുടെ വരവ് വര്ദ്ധിപ്പിക്കും. ഇത് സാമ്പത്തിക വികസനത്തിനും, തൊഴിലവസര സൃഷടിക്കും വഴിയൊരുക്കും. ടൂറിസം മേഖലയുമായി ബന്ധപ്പെട്ട എല്ലാവര്ക്കും പരസ്പരം ഗുണപ്രദമായ സാഹചര്യങ്ങള് സൃഷ്ടിക്കാനും, ടൂറിസം രംഗത്തെ ദീര്ഘകാല സഹകരണത്തിനും സഹായിക്കും. ഇരു രാജ്യങ്ങളിലെയും മികച്ച സമ്പ്രദായങ്ങള് ഉള്പ്പെടുത്തി ധാരണാപത്രത്തിന്റെ ലക്ഷ്യങ്ങള് സാക്ഷാത്കരിക്കുന്നതിനും, ഇതിലൂടെ കഴിയും.
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി, ഒക്ടോബർ 09 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 93 .99 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 19 ,740 പുതിയ കേസുകൾ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.70 %; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,36 ,643 പേർ; 206 ദിവസത്തിൽ ഏറ്റവും കുറവ്
രോഗമുക്തി നിരക്ക് 97.98 %; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 20 ,070 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,32,48 ,291 ആയി
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 106 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 40 ദിവസമായി 3 ശതമാനത്തിൽ താഴെ
ആകെ നടത്തിയത് 58 .13 കോടി പരിശോധനകൾ
IE
പ്രധാനമന്ത്രിയുടെ ഓഫീസ്
അഞ്ചാറില് എല്.എന്.ജി. ടെര്മിനലും പൈപ്പ്ലൈന് പദ്ധതികളും പ്രധാനമന്ത്രി ഉദ്ഘാടനം ചെയ്തു
അഞ്ചാറില് മുന്ദ്ര എല്.എന്.ജി. ടെര്മിനലും അഞ്ചാര്-മുന്ദ്ര പൈപ്പ്ലൈന് പദ്ധതിയും പാലന്പൂര്-പാലി-ബാര്മര് പൈപ്പ്ലൈന് പദ്ധതിയും പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു.
തനിക്കു കച്ചില്നിന്നു ലഭിക്കുന്ന സ്നഹം സമാനതകളില്ലാത്തതാണെന്നു ചടങ്ങില് പ്രസംഗിക്കവേ പ്രധാനമന്ത്രി പറഞ്ഞു. കഴിഞ്ഞ 20 വര്ഷത്തിനിടെ കച്ച് മേഖലയില് ഉണ്ടായിട്ടുള്ള വികസനപ്രവര്ത്തനങ്ങളെ അദ്ദേഹം ശ്ലാഘിച്ചു.
ഇന്നത്തെ പരിപാടികളില് ഏറ്റവും പ്രധാനം എല്.എന്.ജി. ടെര്മിനല് ഉദ്ഘാടനമാണെന്നു പ്രധാനമന്ത്രി വ്യക്തമാക്കി. മൂന്ന് എല്.എന്.ജി. ടെര്മിനലുകള് ഉദ്ഘാടനം ചെയ്യാന് സാധിച്ചതു ഭാഗ്യമായി കരുതുന്നുവെന്ന് അദ്ദേഹം പറഞ്ഞു.
ഗുജറാത്തിന് ആദ്യ എല്.എന്.ജി. ടെര്മിനല് ലഭിച്ചപ്പോള് ജനങ്ങള് അദ്ഭുതപ്പെട്ടുപോയിരുന്നു എന്നു ശ്രീ. നരേന്ദ്ര മോദി ഓര്മിപ്പിച്ചു. എന്നാല്, ഇപ്പോള് സംസ്ഥാനത്തെ നാലാമത്തെ എല്.എന്.ജി. ടെര്മിനലിന്റെ ഉദ്ഘാടനമാണു നടക്കാന് പോകുന്നതെന്ന് അദ്ദേഹം കൂട്ടിച്ചേര്ത്തു.
ഗുജറാത്ത് രാഷ്ട്രത്തിന്റെ എല്.എന്.ജി. ഹബ് ആയി മാറുകയാണെന്നും ഇതില് ഓരോ ഗുജറാത്തിക്കും അഭിമാനിക്കാമെന്നും പ്രധാനമന്ത്രി പറഞ്ഞു. ഒരു രാജ്യത്തിന്റെ വളര്ച്ചയ്ക്ക് ഏറ്റവും ആവശ്യം കരുത്തുറ്റ ഊര്ജമേഖലയാണെന്നും ഊര്ജസമ്പത്തില്ലാതെ നമുക്കു ദാരിദ്ര്യം ഇല്ലാതാക്കാന് സാധിക്കില്ലെന്നും അദ്ദേഹം വ്യക്തമാക്കി.
ജനങ്ങളുടെ പ്രതീക്ഷകള് വര്ധിക്കുകയാണെന്നും പരമ്പരാഗത അടിസ്ഥാന സൗകര്യങ്ങള്ക്കൊപ്പം അവര് ഐ-വേകളും ഗ്യാസ് ഗ്രിഡുകളും ജല ഗ്രിഡുകളും ഓപ്റ്റിക്കല് ഫൈബര് ശൃംഖലകളും ആഗ്രഹിക്കുന്നുവെന്നും പ്രധാനമന്ത്രി പറഞ്ഞു.
വിനോദസഞ്ചാര രംഗത്തു വളരെയധികം അവസരങ്ങള് ഉണ്ടെന്നും ലോകം മുഴുവന് ഇന്ത്യ സന്ദര്ശിക്കാന് ഇഷ്ടപ്പെടുന്നുവെന്നും അദ്ദേഹം വെളിപ്പെടുത്തി. കച്ചിലെ വൈറ്റ് റാന് ലോകത്താകമാനമുള്ളവരുടെ ശ്രദ്ധാകേന്ദ്രമായി മാറിയതെങ്ങനെ എന്നു നാം കണ്ടതാണെന്നു പ്രധാനമന്ത്രി ഓര്മിപ്പിച്ചു. വ്യോമഗതാഗതം ചെലവുകുറഞ്ഞതാക്കാനും കൂടുതല് വിമാസ സര്വീസുകള് യാഥാര്ഥ്യമാക്കാനംു കേന്ദ്ര ഗവണ്മെന്റ് കൈക്കൊണ്ടുവരുന്ന നടപടികള് അദ്ദേഹം വിശദീകരിച്ചു.
എല്ലാ ഗ്രാമങ്ങളും വൈദ്യുതീകരിക്കപ്പെട്ടുവെന്ന് ഉറപ്പാക്കാനും ഇന്ത്യയിലെ ഓരോ വീടും വൈദ്യുതീകരിക്കപ്പെട്ടു എന്നും ഉറപ്പാക്കാനും നടത്തിവരുന്ന ശ്രമങ്ങളെക്കുറിച്ചും പ്രധാനമന്ത്രി പറഞ്ഞു. ഇന്ത്യയിലെ സാധാരണ പൗരന്റെ ജീവിതത്തില് ഗുണപരമായ മാറ്റം സൃഷ്ടിക്കാന് നമുക്കു സാധിക്കണമെന്ന് അദ്ദേഹം കൂട്ടിച്ചേര്ത്തു.
(Visitor Counter : 97
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഒക്ടോബര് 29 മുതല് നവംബര് 3 വരെ വിജിലന്സ് ബോധവല്ക്കരണവാരമായി ആചരിക്കും
കേന്ദ്ര വിജിലന്സ് കമ്മീഷന് ഒക്ടോബര് 29 മുതല് നവംബര് 3 വരെ വിജിലന്സ് ബോധവല്ക്കരണവാരമായി ആചരിക്കും. സര്ദാര് വല്ലഭഭായ് പട്ടേലിന്റെ ജന്മദിനമായ ഒക്ടോബര് 31 നോടനുബന്ധിച്ചാണ് എല്ലാ വര്ഷവും വിജിലന്സ് ബോധവല്ക്കരണ വാരമായി ആചരിക്കുന്നത്. 'അഴിമതി തുടച്ചുനീക്കുക, പുതിയൊരിന്ത്യ സൃഷ്ടിക്കുക' എന്നതാണ് ഈ വര്ഷത്തെ വിജിലന്സ് ബോധവല്ക്കരണ വാരത്തിന്റെ സന്ദേശം.
(ഇതോടനുബന്ധിച്ച് കേന്ദ്ര ഗവണ്മെന്റ്ിന്റെ എല്ലാ മന്ത്രാലയങ്ങളും സ്ഥാപനങ്ങളും വിവിധ പരിപാടികള് സംഘടിപ്പിക്കും. നാളെയുടെ നേതാക്കളെ ധാര്മികമൂല്യങ്ങളുള്ളവരായി വാര്ത്തെടുക്കുന്നതിന് സ്കൂളുകളിലും, കോളേജുകളിലും ഇന്റഗ്രിറ്റി ക്ലബുകള് സ്ഥാപിക്കുക എന്ന പുതിയ ഉദ്യമത്തിന് ഈ വര്ഷത്തെ വാരാചരണം തുടക്കമിടും. പഞ്ചായത്ത് , അര്ദ്ധ നഗരപ്രദേശങ്ങളില് അഴിമതിയുടെ ദൂഷ്യഫലങ്ങളെക്കുറിച്ച് ബോധവല്ക്കരണ ഗ്രാമസഭകളും സംഘടിപ്പിക്കും.
സമൂഹമാധ്യമങ്ങള്, ബള്ക്ക് എസ്എംഎസ്സുകള്, ഇ-മെയിലുകള്, വാട്ട്സാപ്പ്, മറ്റു ഇലക്ട്രോണിക്, പ്രിന്റ് മാധ്യമങ്ങള് മുതലായവ വഴിയുള്ള ബോധവല്ക്കരണവും ഉണ്ടാകും.
GK MRD - 803
ആഭ്യന്തരകാര്യ മന്ത്രാലയം
ലക്ഷദ്വീപ്ഉള്പ്പെടെ 25ദ്വീപുകളുടെവികസനത്തിന് 650 കോടിരൂപയുടെ നിക്ഷേപം പരിഗണനയില്
ന്യൂഡല്ഹിയില്ഇന്ന്ചേര്ന്ന ദ്വീപ് വികസന ഏജന്സിയുടെ  മൂന്നാമത്യോഗത്തില്കേന്ദ്ര ആഭ്യന്തരമന്ത്രി ശ്രീ. രാജ്നാഥ്സിംഗ് അദ്ധ്യക്ഷത വഹിച്ചു. ലക്ഷദ്വീപിലെഅഞ്ചും, ആന്ഡമാന് ആന്റ് നിക്കോബാറിലെ നാലുംദ്വീപുകളുടെവികസന പദ്ധതികള് തയ്യാറാക്കുന്നതിലെ പുരോഗതിയോഗംവിലയിരുത്തി. ഈ ദ്വീപുകളുടെസുസ്ഥിരവികസനം ഉറപ്പ്വരുത്തുന്നതിനുള്ളഅന്തിമറിപ്പോര്ട്ടുകള്തയ്യാറായിട്ടുണ്ട്,ദ്വീപ് നിവാസികള്ക്ക്കൂടുതല്തൊഴിലവസരങ്ങള് സൃഷ്ടിക്കാന് ആന്ഡമാന് ആന്റ് നിക്കോബാറിലെമറ്റ് പന്ത്രണ്ടും, ലക്ഷദ്വീപിലെമറ്റ്അഞ്ചുംദ്വീപുകളില്രൂപം നല്കിയഅനുയോജ്യമായ പദ്ധതികളുടെ അവതരണം നിതിആയോഗ്സി.ഇ.ഒ. നടത്തി.
ആന്ഡമാന് ട്രങ്ക്റോഡില് പാലങ്ങള്, ജട്ടികള്, ബര്ത്തിംഗ്സൗകര്യം, റോള്ഓണ് /റോള്ഓഫ്കപ്പലുകള്, ദിഗിനിപൂര്വിമാനത്താവളത്തിന്റെനിലവാരംഉയര്ത്തല്, മിനിക്കോയ്വിമാനത്താവള നിര്മ്മാണം, കവരത്തിയില് നിലവിലുള്ളജട്ടികളുടെ നവീകരണം, ആന്ഡമാനില് ഉപഗ്രഹ ബാന്ഡ് വിഡ്ത്തിന്റെശേഷി 1.118 ജി.ബി.പി.എസ്. ല് നിന്ന് 2.118 ജി.ബി.പി.എസ്. ആയി വര്ദ്ധിപ്പിക്കല് ദ്വീപ് നിവാസികള്ക്കും, വിനോദസഞ്ചാരികള്ക്കുമുള്ളഹെലികോപ്റ്റര്സര്വ്വീസുകളുടെ വര്ദ്ധന മുതലായവയ്ക്ക് മുന്ഗണന നല്കാന് യോഗത്തില് ധാരണയായി. വിശദമായ പഠനത്തിന് ശേഷംആന്ഡമാന് നിക്കോബാര്, ലക്ഷദ്വീപ് എന്നിവിടങ്ങളില് അനുമതി നല്കിയ 18 പദ്ധതികളില് 7 എണ്ണത്തിന്റെ നിര്മ്മാണം പൊതു, സ്വകാര്യ പങ്കാളിത്തത്തോടെ പൂര്ത്തിയായിട്ടുണ്ട്.ആന്ഡമാന് നിക്കോബാറിലെമൂന്നെണ്ണവും , ലക്ഷദ്വീപിലെമൂന്നെണ്ണവും  അടുത്ത്തന്നെ ഉദ്ഘാടനം ചെയ്യും. ഈ പദ്ധതികള്എല്ലാം പൂര്ത്തിയാകുമ്പോള് ഏകദേശം 650 കോടിരൂപയുടെ നിക്ഷേപമാണ് പ്രതീക്ഷിക്കുന്നത്. ഈ പദ്ധതികളിലെ തൊഴിലവസരങ്ങളില്തദ്ദേശവാസികള്ക്കായിരിക്കും മുന്ഗണന. ഇക്കൊല്ലംമേയില്ഒരു നിക്ഷേപക സമ്മേളനം നടത്താനും ദ്വീപ്വികസന യോഗത്തില്തീരുമാനമായി.
(ND/MRD
പ്രധാനമന്ത്രിയുടെ ഓഫീസ്
അധ്യാപക ദിനത്തിൽ പ്രധാനമന്ത്രി അധ്യാപകരെ അഭിനന്ദിച്ചു
ഇന്നത്തെ അധ്യാപക ദിനത്തിൽ സ്വപ്നങ്ങൾക്ക് പ്രചോദനം നൽകുന്ന, ഭാവി രൂപപ്പെടുത്തുകയും ജിജ്ഞാസ ഉണർത്തുകയും ചെയ്യുന്ന എല്ലാ വിദ്യാഭ്യാസ വിചക്ഷണരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“അധ്യാപക ദിനത്തിൽ, സ്വപ്നങ്ങൾക്ക് പ്രചോദനം നൽകുന്ന, ഭാവി രൂപപ്പെടുത്തുന്ന, ജിജ്ഞാസ ഉണർത്തുന്ന എല്ലാ അധ്യാപകരെയും നമ്മൾ അഭിനന്ദിക്കുന്നു.
ഇന്നലെ അധ്യാപകരുമായുള്ള ആശയവിനിമയത്തിൽ നിന്നുള്ള ചില പ്രസക്ത ഭാഗങ്ങൾ.
On #TeachersDay, we appreciate all the educators who inspire dreams, shape futures and ignite curiosity.
— Narendra Modi  September 5, 2023
Some more highlights from the interaction with teachers yesterday. pic.twitter.com/SK2pFBV06e
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 205.59 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 36,95,835 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,35,364 പേർ; ചികിത്സയിലുള്ളത് ആകെ രോഗബാധിതരുടെ 0.31%
കഴിഞ്ഞ 24 മണിക്കൂറിനിടെ 21,595 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,34,45,624 ആയി; രോഗമുക്തി നിരക്ക് 98.50%
കഴിഞ്ഞ 24 മണിക്കൂറിൽ 20,551 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 5.14%; പ്രതിവാര രോഗസ്ഥിരീകരണ നിരക്ക് 4.64%
ആകെ നടത്തിയത് 87.71 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,00,110 പരിശോധനകൾ
നിതി ആയോഗ്
നീതി ആയോഗിന്റെ ആറാമത് ഭരണസമിതി യോഗത്തിൽ പ്രധാനമന്ത്രി അദ്ധ്യക്ഷത വഹിക്കും
(നീതി ആയോഗിന്റെ ആറാമത്തെ ഭരണസമിതി യോഗത്തിൽ പ്രധാനമന്ത്രി ശ്രീ. നരേന്ദ്ര മോദി 2021 ഫെബ്രുവരി 20 ന് രാവിലെ 10: 30 ന് വീഡിയോ കോൺഫറൻസിംഗ് വഴി അദ്ധ്യക്ഷത വഹിക്കും. കൃഷി, അടിസ്ഥാന സൗകര്യങ്ങൾ, ഉൽപ്പാദനം, മാനവവിഭവശേഷി വികസനം, താഴേത്തട്ടിലുള്ള സേവനങ്ങൾ , ആരോഗ്യം, പോഷകാഹാരം എന്നിവ സംബന്ധിച്ച വിഷയങ്ങൾ യോഗത്തിന്റെ അജണ്ടയിൽ ഉൾപ്പെടുന്നു.
വിവിധ മേഖലകളും, വകുപ്പുകളുമായി ബന്ധപ്പെട്ട വിഷയങ്ങളും ഫെഡറൽ പ്രശ്നങ്ങളും ചർച്ച ചെയ്യുന്നതിനുള്ള ഒരു വേദി ഭരണസമിതി അവതരിപ്പിക്കുന്നു. പ്രധാനമന്ത്രി, സംസ്ഥാന /കേന്ദ്രഭരണപ്രദേശങ്ങളിലെ മുഖ്യമന്ത്രിമാർ, മറ്റ് കേന്ദ്രഭരണ പ്രദേശങ്ങളിലെ ലഫ്റ്റനന്റ് ഗവർണർമാരും ഉൾപ്പെടുന്നു. യോഗം ലഡാക്കിന്റെ പ്രവേശനത്തിന് സാക്ഷ്യം വഹിക്കും. ജമ്മു കശ്മീർ കേന്ദ്രഭരണപ്രദേശം ആയി പങ്കെടുക്കും. ഇത്തവണ, അഡ്മിനിസ്ട്രേറ്റർമാരുടെ നേതൃത്വത്തിലുള്ള മറ്റ് കേന്ദ്രഭരണപ്രദേശങ്ങളെയും യോഗത്തിൽ പങ്കെടുക്കാൻ ക്ഷണിച്ചിട്ടുണ്ട് . ഭരണസമിതിയിലെ എക്സ്-അഫീഷ്യോ അംഗങ്ങൾ, കേന്ദ്രമന്ത്രിമാർ, വൈസ് ചെയർമാൻ, നീതി ആയോഗിന്റെ സിഇഒയും അംഗങ്ങളും, മറ്റ് മുതിർന്ന ഉദ്യോഗസ്ഥരും യോഗത്തിൽ പങ്കെടുക്കും.
റോഡ് ഗതാഗത, ഹൈവേ മന്ത്രാലയം
അംഗീകൃത ഡ്രൈവർ പരിശീലന കേന്ദ്രങ്ങൾക്കുള്ള ചട്ടങ്ങൾ,കേന്ദ്ര ഉപരിതല ഗതാഗത ദേശീയപാത മന്ത്രാലയം വിജ്ഞാപനം ചെയ്തു
ന്യൂഡൽഹി , ജൂൺ 11, 2021
അംഗീകൃത ഡ്രൈവർ പരിശീലന കേന്ദ്രങ്ങൾക്കുള്ള നിർബന്ധിത ചട്ടങ്ങൾ കേന്ദ്ര ഉപരിതല, ഗതാഗത, ദേശീയപാത മന്ത്രാലയം  വിജ്ഞാപനം ചെയ്തു.ഈ ചട്ടങ്ങൾ 2021 ജൂലൈ 01 മുതൽ പ്രാബല്യത്തിൽ വരും. അത്തരം കേന്ദ്രങ്ങളിൽ ചേരുന്ന വ്യക്തികൾക്ക് ശരിയായ പരിശീലനവും അറിവും നൽകാൻ ഇത് സഹായിക്കും. അംഗീകൃത ഡ്രൈവർ പരിശീലന കേന്ദ്രങ്ങളുടെ സവിശേഷതകൾ ഇനിപ്പറയുന്നവയാണ്: -
1.പരിശീലനാത്ഥികൾക്ക് ഉയർന്ന നിലവാരമുള്ള പരിശീലനം നൽകുന്നതിനായി സിമുലേറ്ററുകളും പ്രത്യേക ഡ്രൈവിംഗ് പരിശീലന ട്രാക്കും കേന്ദ്രത്തിൽ സജ്ജീകരിച്ചിരിക്കണം
2.മോട്ടോർ വാഹന നിയമം , 1988 പ്രകാരം ആവശ്യാനുസരണം റെമെഡിയൽ , റിഫ്രഷർ കോഴ്സുകൾ ഈ കേന്ദ്രങ്ങളിൽ നിന്ന് നൽകേണ്ടതാണ്.
3. ഈ കേന്ദ്രങ്ങളിൽ നിന്നും പരീക്ഷയിൽ വിജയിക്കുന്നവരെ, ഡ്രൈവിംഗ് ലൈസൻസിന് അപേക്ഷിക്കുന്ന സമയത്ത് ഡ്രൈവിംഗ് ടെസ്റ്റിൽ നിന്ന് ഒഴിവാക്കും. നിലവിൽ റീജണൽ ട്രാൻസ്പോർട്ട് ഓഫീസിൽ  ആണ് ഡ്രൈവിംഗ് ടെസ്റ്റ് നടക്കുന്നത്.ഇത്തരം അംഗീകൃത ഡ്രൈവിംഗ് പരിശീലന കേന്ദ്രങ്ങളിൽ നിന്ന് പരിശീലനം പൂർത്തിയാക്കിയ ശേഷം ഡ്രൈവിംഗ് ലൈസൻസ് നേടാൻ ഇത് വ്യക്തികളെ സഹായിക്കും.
4.വ്യവസായത്തിന് അനുസൃതമായ പ്രത്യേക പരിശീലനവും നൽകാൻ ഈ കേന്ദ്രങ്ങളെ അനുവദിച്ചിരിക്കുന്നു.
ഡ്രൈവർ പരിശീലന കേന്ദ്രങ്ങളുടെ അംഗീകാരം സംബന്ധിച്ച നിയമങ്ങൾ നിർമ്മിക്കാൻ മോട്ടോർ വാഹന  നിയമം 2019 ലെ സെക്ഷൻ 8 കേന്ദ്ര ഗവൺമെന്റിനെ അധികാരപ്പെടുത്തുന്നു.
IE/SKY
(Visitor Counter : 220
ആഭ്യന്തരകാര്യ മന്ത്രാലയം
ഡോക്ടർമാരുടെ ദിനത്തോടനുബന്ധിച്ച് രാജ്യത്തെ ഡോക്ടർമാർക്ക് കേന്ദ്ര ആഭ്യന്തരമന്ത്രി ശ്രീ അമിത് ഷാ നന്ദി പ്രകാശിപ്പിച്ചു
കോവിഡ് -19 നെതിരെ മുൻനിരയിൽ നിന്ന് പോരാട്ടത്തിന് നേതൃത്വം നൽകിയ ഇന്ത്യയുടെ ധീരന്മാരായ ഡോക്ടർമാർക്ക്, ഡോക്ടർമാരുടെ ദിനത്തിൽ, കേന്ദ്ര ആഭ്യന്തരമന്ത്രി ശ്രീ അമിത് ഷാ ട്വീറ്റിലൂടെ നന്ദിയും കടപ്പാടും വ്യക്തമാക്കി.
മാനവികതയുടെ സേവനത്തിനായി നിസ്വാർത്ഥമായി സമയം ചെലവഴിക്കുന്ന നമ്മുടെ ഡോക്ടർമാർക്കൊപ്പം പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള സർക്കാർ ഉറച്ചുനിൽക്കുന്നതായും ശ്രീ അമിത് ഷാ പറഞ്ഞു. നമ്മുടെ രാജ്യത്തെ ധീരരായ കൊറോണ യോദ്ധാക്കളുടെ ആരോഗ്യത്തിനും സുരക്ഷയ്ക്കും വേണ്ടി പ്രാർത്ഥിക്കുന്നതായും അദ്ദേഹം അറിയിച്ചു.
ഈ പ്രതിസന്ധി ഘട്ടത്തിൽ പൂർണ്ണ സഹകരണവും ധാർമ്മിക പിന്തുണയും നൽകുന്ന ഡോക്ടർമാരുടെ കുടുംബാംഗങ്ങൾക്കും കേന്ദ്ര ആഭ്യന്തരമന്ത്രി നന്ദി അറിയിച്ചു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും നല്കിയത് 23 കോടിയിലേറെ ഡോസ് വാക്സിന്
സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ഇനി ലഭ്യമായുള്ളത് 1.75 കോടിയിലേറെ ഡോസുകള്
കോവിഡ് പ്രതിരോധ നടപടികളുടെ ഭാഗമായി പ്രതിരോധ കുത്തിവയ്പു പരിപാടിക്ക് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കോവിഡ് വാക്സിന് സൗജന്യമായി നല്കുന്നതിലൂടെ കേന്ദ്രഗവണ്മെന്റ് പൂര്ണ പിന്തുണ നല്കിവരികയാണ്. കോവിഡിനെതിരായ പോരാട്ടത്തില് പ്രതിരോധ കുത്തിവയ്പിനും പ്രധാന സ്ഥാനമാണുള്ളത്.
2021 മെയ് ഒന്നുമുതലാണ് രാജ്യത്ത് കോവിഡ് പ്രതിരോധ കുത്തിവയ്പു പരിപാടിയുടെ മൂന്നാംഘട്ടത്തിനു തുടക്കമായത്. ഇതിന്റെ ഭാഗമായി രാജ്യത്തു നിര്മിക്കുന്നതില്, കേന്ദ്രമരുന്നു ലബോറട്ടറി  അംഗീകാരം നല്കുന്ന 50 ശതമാനം വാക്സിനും കേന്ദ്രം സംഭരിക്കുകയും അവ സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി കൈമാറുകയും ചെയ്യുന്നു.
ഇതിനകം 23 കോടിയിലേറെ  ഡോസ് വാക്സിനാണ് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും നല്കിയത്. ഇതില് പാഴായിപ്പോയതുള്പ്പെടെ 21,22,38,652 ഡോസുകളാണ് ഉപയോഗിച്ചത് .
1.75 കോടിയിലേറെ  ഡോസ് വാക്സിന് ഇപ്പോഴും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ലഭ്യമാണ്. വരുന്ന മൂന്നു ദിവസത്തിനുള്ളില് 2.73 ലക്ഷത്തിലേറെ  വാക്സിന് ഡോസുകള് കൂടി സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും ലഭ്യമാക്കും.
പ്രധാനമന്ത്രിയുടെ ഓഫീസ്
രാഷ്ട്രപതി ഭവനിൽ നടന്ന പ്രതിരോധ ബഹുമതി ദാന ചടങ്ങിൽ പങ്കെടുത്ത് പ്രധാനമന്ത്രി
ന്യൂഡൽഹിയിലെ രാഷ്ട്രപതി ഭവനിൽ നടന്ന പ്രതിരോധ ബഹുമതി ദാന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ചടങ്ങിൽ ധീരതാ പുരസ്കാരങ്ങളും വിശിഷ്ട സേവനത്തിനുള്ള ബഹുമതികളും വിതരണം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ധീരതാ പുരസ്കാരങ്ങളും വിശിഷ്ട സേവനത്തിനുള്ള ബഹുമതികളും സമ്മാനിച്ച ചടങ്ങിൽ പങ്കെടുത്തു."